
4.pielikums
Iepirkuma ID Nr. NP1.RNC2026/025 Nolikumam


=PROJEKTS=

LĪGUMS Nr. P -_____/1.RNC/2026/011
par instrumentu iegādi imobilai darbnīcai

Liepājā,					   	                         Datums skatāms laika zīmogā

Nacionālo bruņoto spēku Nodrošinājuma pavēlniecības 1.Reģionālais nodrošinājuma centrs (turpmāk – NP 1. RNC), reģistrēts Valsts ieņēmumu dienesta nodokļu maksātāju reģistrā ar numuru 90000294774, turpmāk – Pasūtītājs, tā komandiera ____________________ personā, kura pārstāvības tiesības noteiktas NP 1.  RNC 2018. gada 24. maija reglamentā Nr. 4 - NOT „Nacionālo bruņoto spēku Nodrošinājuma pavēlniecības 1.Reģionālā nodrošinājuma centra nolikums”, no vienas puses, un 
_____________ (SIA) „__________________”, reģistrācijas Nr. ________________, turpmāk – Piegādātājs, tās ____________ ____________________ personā, kurš darbojas saskaņā ar SIA „_________________” ______________ un ir tiesīgs pārstāvēt kapitālsabiedrību atsevišķi, no otras puses, 
abi kopā turpmāk - Puses un katrs atsevišķi turpmāk - Puse, 
pamatojoties uz iepirkuma „Instrumentu iegāde mobilai darbnīcai”, turpmāk – Iepirkums, rezultātiem, tas ir, uz NP 1. RNC iepirkumu komisijas lēmumu iepirkuma (IdNr. NP1.RNC2026/025) 2026. gada ___. ____________ protokolā Nr. ___, brīvi izsakot savu gribu un savstarpēji vienojoties noslēdz šādu līgumu, turpmāk – Līgums:

LĪGUMA PRIEKŠMETS
0. Pasūtītājs pasūta un pērk, bet Piegādātājs piegādā un izkrauj instrumentus mobilai darbnīcai (turpmāk – Prece), saskaņā ar Līgumu un tā pielikumiem.
0. Preces apraksts, komplektācija un ražotājs noteikts saskaņā ar Pasūtītāja iepirkuma ID Nr. NP1.RNC2026/025, turpmāk – Iepirkums, rezultātiem, norādīts Līguma 1. pielikumā „Tehniskā specifikācija/Tehniskais piedāvājums”. 
0. Preces piegādes vieta: Liepāja, Roņu iela 2, kas Nacionālo bruņoto spēku likuma izpratnē uzskatāma par militāru objektu. 
0. Preces piegādes termiņš: ___________ laikā no Līguma abpusējas parakstīšanas dienas. Preces piegādes termiņš sākas nākamajā dienā pēc Līguma abpusējas parakstīšanas dienas un beidzas pēc ___________ (tajā pašā datumā) – darba dienā.
0. Līguma izpilde notiek atbilstoši Līguma noteikumiem, tajā skaitā Līguma pielikumiem un saskaņā ar Iepirkuma dokumentāciju (nolikumu, tehnisko specifikāciju un citiem nolikuma pielikumiem) un Piegādātāja iesniegto piedāvājumu Iepirkumā. Gadījumā, ja Piegādātāja iesniegtajā Iepirkuma piedāvājumā minētais ir pretrunā Līguma noteikumiem vai tehniskajai specifikācijai, tad noteicošais ir Līgumā un tehniskajā specifikācijā minētais.

1. PRECES CENA, LĪGUMA SUMMA UN NORĒĶINU KĀRTĪBA
1. Preces cena ir norādīta Līguma 2.pielikumā „Finanšu piedāvājums”, kas noteikta saskaņā ar Piegādātāja piedāvājumu (EIS _____.2026. plkst. ______). Šajā summā ir ietverta Preces vērtība, transporta izmaksas, ar garantijas saistību izpildi saistītie izdevumi, jebkādi valsts vai pašvaldības noteiktie nodokļi (izņemot pievienotās vērtības nodokli (turpmāk – PVN)) vai nodevas un citas izmaksas, kas saistītas ar Preci, tās piegādi un izkraušanu.
1. Līguma kopējā cena bez PVN ir ____________ EUR (_______________ ____________ euro, ___ centi) un PVN 21% (divdesmit viens procents) – ___________  EUR (____________ _____________ euro, _____ centi). Kopējā Līguma summa ar PVN 21% ir ____________ EUR (_________________ euro, ____ centi). 
1. Piegādātājs rēķinu sagatavo strukturēta elektroniskā rēķina formā (turpmāk - e-rēķins) un nosūta to (kā XML un kā PDF datni) uz Pasūtītāja oficiālo elektronisko adresi: 1RNCEREK@90000294774. Ar  e-rēķinu ir saprotams dokuments, kas satur visu nepieciešamo informāciju par sniegto iegādāto Preci un atbilst piemērojamajam e-rēķina standartam (strukturēts datnes XML fails) un Pan-European Public Procurement On-Line (PEPPOL) BIS Billing 3.0 e-rēķinu pamatelementu izmantošanas specifikācijai un ir sagatavots atbilstoši likuma „Grāmatvedības likums” 1. panta 9. punkta un 11. panta prasībām un Ministru kabineta 2019.gada 9.aprīļa noteikumu Nr.154 „Piemērojamais elektroniskā rēķina standarts un tā pamatelementu izmantošanas specifikācija un aprites kārtība” prasībām. Gadījumā, ja rodas šaubas par e-rēķina saņemšanu, Izpildītājam ir pienākums pierādīt e-rēķina izsūtīšanas faktu. Ja rodas problēmas ar e-rēķina apmaiņu (piemēram, tehniska kļūda, kavēšanās, neskaidrība par rēķina saturu), Puse nekavējoties ziņo par to, nosūtot oficiālu paziņojumu otrai Pusei, kas nekavējoties, bet ne vēlāk kā 5 (piecu) darba dienu laikā no ziņojuma saņemšanas, uzsāk risināt konkrēto jautājumu.
1. Gadījumā, ja Piegādātājs neiesniedz e-rēķinu Līguma 4.1.punktā minētajā termiņā vai tas neatbilst Līguma 2.3.punktā noteiktajām prasībām, Pasūtītājs atbrīvots no Līguma 7.6.punktā minētām soda sankcijām.
1. Pasūtītājs samaksā Piegādātājam par Preci bankas pārskaitījuma veidā, veicot 100% (viens simts procenti) pēcapmaksu par pieņemto Līguma noteikumiem atbilstošo visa apjoma Preci, 20 (divdesmit) darba dienu laikā pēc visa apjoma Preces piegādes, preču pavadzīmes un e-rēķina saņemšanas dienas.
1. Piegādātājs Preces pavadzīmē un e-rēķinā norāda Līguma numuru un datumu, Preces NSN (NATO Stock Number) kodu (ja tāds ir zināms) un/ vai references numuru, Preces sērijas numuru (Serial Number, S/N), Pušu rekvizītus un citu informāciju atbilstoši normatīvo aktu prasībām. Preces nosaukumam pavadzīmē un e-rēķinā jāsakrīt ar Preces nosaukumu Līgumā.
1. Ja NSN kods Precei nav piešķirts, tad NSN kodu piešķir Pasūtītājs un pavadzīmē Piegādātājam tas nav jānorāda.
1. Pasūtītājs pirms Līguma 2.5.punktā noteiktās samaksas veikšanas normatīvajos aktos noteiktajā kārtībā pārbauda, vai pret Piegādātāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas (turpmāk – NATO) dalībvalsts noteiktās sankcijas, un saskaņā ar Latvijas Republikas normatīvo aktu prasībām Pasūtītājam ir pienākums neveikt samaksu, ja pret Piegādātāju noteiktās sankcijas ietekmē maksājumu. Iestājoties šajā punktā minētajiem apstākļiem, Pasūtītājam ir pienākums piemērot Līguma 9.4.5.punktu. 
1. Pasūtītājs veic samaksu euro valūtā, bezskaidras naudas norēķinu veidā uz Piegādātāja sagatavotajā rēķinā norādīto norēķinu bankas kontu. 
1. Par samaksas dienu tiek uzskatīta diena, kad Pasūtītājs veicis pārskaitījumu Piegādātāja  e-rēķinā norādītajā norēķinu kontā.
1. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumiem.
1. PVN samaksa tiek veikta Latvijas Republikas normatīvajos aktos noteiktajā kārtībā un apmērā.

1. PUŠU TIESĪBAS UN PIENĀKUMI
3.1.  Piegādātājs:
3.1.1. piegādā Preci saskaņā ar Līguma un tā pielikumu noteikumiem;
3.1.2. Preci piegādā ražotāja oriģināliepakojumā, norādot Preces veidu, komplektāciju;
3.1.3. nodrošina Preces atbilstību Līgumā noteiktajiem tehniskajiem rādītājiem, izgatavotājrūpnīcas tehniskajām prasībām un ekspluatācijas standartiem, kā arī uz piegādes brīdi starptautiskajiem spēkā esošiem normatīvajiem aktiem;
3.1.4. nodrošina, ka tam visā Līguma darbības termiņā būs spēkā visas nepieciešamās atļaujas un licences, kas saskaņā ar normatīvajiem aktiem nepieciešamas, lai veiktu Līguma izpildi; Piegādātājs šajā punktā minētās licences vai atļaujas oriģinālu uzrāda Pasūtītājam 3 (trīs) darba dienu laikā no rakstveida (pa e-pastu, papildus informējot pa tālruni) pieprasījuma izsūtīšanas dienas;
3.1.5. iepazīstina Pasūtītāju ar patiesu un pilnīgu informāciju par Preces kvalitāti, drošumu un tehniskās ekspluatācijas noteikumiem un kopā ar Preci nodod visu ar Preci saistīto dokumentāciju (piemēram, lietošanas instrukcijas), t.sk. norādot citu nepieciešamo informāciju; pēc Pasūtītāja pieprasījuma Piegādātājs 5 (piecu) darba dienu laikā, iesniedz atbilstošu dokumentāciju (piemēram, sertifikātus, tehnisko dokumentāciju, Preces izcelsmes apliecinošus dokumentus, ražotāja dokumentāciju);
3.1.6. nodrošina pilnīgu Preces drošību pret iespējamajiem bojājumiem to transportējot, un uzņemas visu atbildību par Preces nejaušu bojāeju vai bojājumiem līdz Preces piegādei un izkraušanai, līdz Preces pieņemšanas – nodošanas akta abpusējam parakstīšanas brīdim;
3.1.7. nodrošina, ka piegādātā Prece ir jauna, nelietota;
3.1.8. [bookmark: _Hlk235295406]aizliegts Preču piegādē, kā arī garantijas remontos, iesaistīt darbiniekus, kuri nav NATO, Eiropas Ekonomikas zonas vai Eiropas Savienības dalībvalstu pilsoņi vai ir Latvijas Republikas nepilsoņi (šī punkta nosacījumus attiecībā uz Latvijas Republikas nepilsoņiem izskata attiecīgā militārā objekta drošības režīma uzturētājs), kā arī personas, kuras pēc 2022.gada 24.februāra turpina apmeklēt  Krievijas Federāciju vai Baltkrievijas Republiku;
3.1.9. ne vēlāk kā 3 (trīs) darba dienu laikā pirms Preces piegādes iesniedz Līgumā norādītajai Pasūtītāja kontaktpersonai _______________un uz e-pastu: _____________ saskaņošanai sarakstu ar informāciju par Preces piegādē iesaistītiem darbiniekiem (vārds, uzvārds, personas kods, pilsonība) un transportlīdzekļiem (marka, reģistrācijas numurs), kuriem nepieciešams iekļūt Pasūtītāja objektos (turpmāk – Saraksts). Personas dati tiks izmantoti darbībām attiecībā uz valsts drošību un, lai Piegādātājs varētu iekļūt Līguma izpildes vietas teritorijā (Līguma izpildes laikā, Pasūtītājam veicot Piegādātāja norādīto personu identifikāciju: Piegādātāja pārstāvis uzrāda derīgu pasi vai personas apliecību (eID karti)). Piegādātājs ir informēts, ka par patvaļīgu iekļūšanu militārā objektā ir paredzēta administratīvā atbildība saskaņā ar Latvijas normatīvajiem aktiem;
3.1.10. garantē, ka Preces piegādē tiks iesaistīti tikai tie darbinieki un transportlīdzekļi, kas norādīti abpusēji saskaņotā Sarakstā; 
3.1.11. apņemas nekavējoties no Pasūtītāja paziņojuma saņemšanas atsaukt no Preču piegādes Pasūtītāja objektā (kuriem nepieciešama piekļuve Pasūtītāja objektam) jebkuru Piegādātāja darbinieku un/vai apakšuzņēmēju, vai pieaicināto speciālistu; 
3.1.12. pēc Pasūtītāja pieprasījuma veic grozījumus Sarakstā un sniedz visu nepieciešamo informāciju par Sarakstā norādītajām personām. Pasūtītāja pieprasījums atstādināt no Preces piegādes Piegādātāja iesaistīto personu, noraidīt Sarakstā iekļauto personu (Saraksta nesaskaņošana, personu nomaiņa) nedrīkst būt par pamatu Piegādātāja Līguma saistību neizpildei/ izbeigšanai;
3.1.13. bez Pasūtītāja atļaujas, nav tiesīgs nodot ar Līgumu nolīgtās tiesības un pienākumus trešajai personai;
3.1.14. atbild par visiem bojājumiem, kas Līguma izpildes laikā tiek nodarīti Pasūtītājam un/vai trešajām personām, un apņemas atlīdzināt Pasūtītājam un/vai trešajām personām Piegādātāja vainas dēļ radītos tiešos zaudējumus pilnā apmērā;
3.1.15. ir pienākums nekavējoties informēt Pasūtītāju par visiem Līguma izpildes laikā esošajiem vai iespējamajiem sarežģījumiem, kas varētu aizkavēt Līgumu saistību izpildi. Ja Piegādātājs nav nekavējoties informējis Pasūtītāju par visiem Līguma izpildes laikā esošajiem vai iespējamajiem sarežģījumiem, Piegādātājs apņemas segt tā rezultātā Pasūtītājam radītos tiešos zaudējumus;
3.1.16. atbildīgs par e-rēķinu informācijas iesniegšanu Valsts ieņēmumu dienestā.

3.2. Pasūtītājs:
3.2.1. pieņem piegādāto kvalitatīvo, Līguma noteikumiem atbilstošo Preci;
3.2.2. samaksā par pieņemto Preci Līgumā noteiktajā kārtībā;
3.2.3. ir tiesīgs pieņemot Preci, pieaicināt speciālistus un ekspertus;
3.2.4. nodrošina Piegādātāja darbinieku iekļūšanu Pasūtītāja telpās un/ vai teritorijā Preces piegādei (kas iepriekš saskaņoti un iekļauti Sarakstā), ar Pasūtītāju iepriekš saskaņotā laikā, vietā un kārtībā, kā arī iepazīstina Piegādātāja pilnvarotos pārstāvjus ar Pasūtītāja teritorijā un telpās esošajiem drošības noteikumiem;
3.2.5. ir tiesīgs pieprasīt no Piegādātāja Preces izcelsmi un kvalitāti apliecinošos dokumentus, kā arī papildus iesniegtajiem dokumentiem veikt Preces izcelsmes un kvalitātes pārbaudes visā Līguma darbības laikā, tajā skaitā nepieņemt Preci un prasīt tās nomaiņu vai izbeigt Līgumu, ja Preces izcelsmes vai ražošanas valsts ir Krievijas Federācija vai Baltkrievijas Republika.
3.3. Piegādātājs Līguma izpildes laikā, kā arī pēc Līguma darbības termiņa beigām, neizpauž trešajām personām jebkādu informāciju par Pasūtītāju, ieskaitot arī tādu, kas nav uzskatāma par ierobežotas pieejamības informāciju, bet Piegādātājam būs pieejama un/vai kā citādi kļuvusi zināma Līguma izpildes gaitā (t.sk., informāciju par Pasūtītāja objektos esošām iekārtām un citu esošo tehniku, telpu raksturojumu, stāvokli), izņemot gadījumus, kad tāds Piegādātāja pienākums noteikts ārējos normatīvajos aktos, citos gadījumos, ja tas rakstiski saskaņots ar Pasūtītāju. Informācijas izpaušanas aizliegums attiecas arī uz Piegādātāja darbiniekiem (Līguma izpildes laikā piesaistītajiem apakšuzņēmējiem u.c. personām).
3.4. Piegādātājs (tajā skaitā, piesaistītie apakšuzņēmēji) atrodoties Pasūtītāja teritorijā, telpās, apņemas ievērot Pasūtītāja noteiktos iekšējās kārtības noteikumus, caurlaižu režīmu un drošības prasības.
3.5. Pusēm ir tiesības apstrādāt no otras Puses iegūtos fizisko personu datus ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai.
3.6. Līguma darbības laikā iegūtos personas datus Puses var nodot trešajām personām, to starp apakšuzņēmējiem, tikai Līgumā vai normatīvajos aktos noteiktajos gadījumos. Šādā gadījumā attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
3.7. Piegādātājs uzņemas atbildību par visām materiālajām un/vai cita rakstura sekām gadījumā, ja Piegādātājs nav informējis datu subjektus par datu nodošanu Pasūtītājam, datu apstrādes nolūkiem, juridiskajiem pamatojumiem un tiesībām, kā arī, ja Piegādātāja sniegtais apliecinājums izrādīsies nepatiess un Piegādātājs ar Līgumā iesaistītajām pilnvarotajām personām nebūs saskaņojis datu apstrādi.

4. PRECES PIEGĀDES VIETA UN KĀRTĪBA
4.1. Piegādātājs piegādā Preci vienā piegādes reizē un izkrauj Pasūtītāja norādītā vietā ne vēlāk kā _______________ laikā no Līguma spēkā stāšanās dienas. Par konkrētu piegādes laiku (darba dienā) Puses vienojas pa tālruni un rakstiski (pa e-pastu) 1 (vienu) darba dienu iepriekš. Preces piegāde notiek darba dienās. Ja Preci nav iespējams piegādāt Līgumā noteiktajā termiņā objektīvu apstākļu dēļ (iesniedzot par to pierādījumus), tad Puses var vienoties par Preces piegādes termiņa pagarināšanu.
4.2. Preci pieņem, abu Pušu pilnvarotiem pārstāvjiem parakstot Preces pavadzīmi. Prece tiks uzskatīta par piegādātu ar Preces abpusēju parakstīšanas brīdi. Pēc abpusēji parakstītas Preces pavadzīmes saņemšanas, Piegādātājs sagatavo un ne vēlāk kā 3 (trīs) darba dienu laikā no Preces piegādes diena iesniedz Pasūtītājam e-rēķinu par Preces piegādi. Papildus Piegādātājam ne vēlāk kā līdzi Preces piegādei jāiesniedz Pasūtītājam aizpildītu NSN kodēšanas veidlapa (Līguma 3. pielikums) elektroniskā versijā Excel formātā Līguma 10.1.punktā minētajam Pasūtītāja pārstāvim uz e-pastu.
4.3. Ja tiek konstatēts, ka piegādātā Prece ir nekvalitatīva, neatbilst Līguma noteikumiem, nav ievēroti Pasūtītāja norādījumi, vai tiek konstatēts, ka piegādātā Prece, materiāli (t.sk. Preces sastāvdaļu un komponentu) izcelsmes vai ražošanas valsts ir Krievijas Federācija vai Baltkrievijas Republika, vai Precēm (t.sk. Preces sastāvdaļam un komponentēm) noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai NATO dalībvalsts sankcijas, tad Preces pavadzīme netiek parakstīta un Prece netiek pieņemta. Šajā gadījumā Pasūtītājs rakstveidā 3 (trīs) darba dienu laikā iesniedz Piegādātajam pretenziju par konstatētajiem trūkumiem. Pamatojoties uz pretenzijā minēto, Piegādātājs ar saviem resursiem novērš konstatētos trūkumus un sedz ar to visus saistītos izdevumus un apņemas pildīt Līguma izpildes termiņa nokavējuma sankcijas, ja noteiktais Līguma izpildes termiņš ir nokavēts vai Pasūtītājs patur tiesības vienpusēji izbeigt Līgumu saskaņā ar Līguma 9.4.2.un/vai 9.4.6.punktu.

5. PRECES KVALITĀTE
5.1. Preces kvalitātei jābūt atbilstošai Preces ražotāja standartiem un noteikumiem.
5.2. Preces tehniskajam stāvoklim jāatbilst starptautiskajos normatīvajos aktos un Latvijas Republikā noteiktajiem obligātajiem standartiem un normatīvo aktu prasībām.
5.3. Par kvalitatīvu Preci Līguma ietvaros saprotama Prece, kas atbilst Līguma noteikumiem un Piegādātāja piedāvājumam.

1. GARANTIJAS SAISTĪBAS
0. Piegādātājs Precei nodrošina 12 (divpadsmit) mēnešu garantijas termiņu no Preces pieņemšanas dienas, kad abpusēji parakstīta Preces pavadzīme.
0. Garantijas termiņā Piegādātājs nodrošina, ka Prece saglabā drošumu, kvalitāti un citas Latvijas Republikas un starptautiskajos normatīvajos aktos un Līgumā noteiktās īpašības. 
0. Ja Pasūtītājs konstatē, ka Prece neatbilst Līguma noteikumiem un, ja Precei atklājas trūkumi, Pasūtītājs rakstiski paziņo (e-pasts) par to Piegādātājam, uzaicinot Piegādātāju sagatavot un parakstīt aktu par konstatētajiem trūkumiem. Piegādātāja pārstāvim pēc paziņojuma saņemšanas 2 (divu) darba dienu laikā jāierodas Pasūtītāja norādītajā Preces atrašanās vietā akta par konstatētajiem trūkumiem sagatavošanai un parakstīšanai. Piegādātāja pārstāvja neierašanās gadījumā Pasūtītājam ir tiesības sagatavot un parakstīt aktu vienpersoniski, bez Piegādātāja pārstāvja piedalīšanās, par ko Pasūtītājs informē Piegādātāju. Šajā gadījumā Pasūtītāja vienpersoniski parakstītais akts ir saistošs Piegādātājam. 
0. Piegādātājs Līguma 6.3.punktā noteiktajā kārtībā konstatēto neatbilstošo un/ vai nekvalitatīvo Preci apmaina pret jaunu, kvalitatīvu un Līguma prasībām atbilstošu 10 (desmit) kalendāro  dienu laikā no akta par konstatētajiem trūkumiem parakstīšanas dienas, sedzot ar to saistītos izdevumus, kā arī atlīdzinot Pasūtītājam visus šajā sakarā radušos tiešos zaudējumus.
0. Preces garantija saglabājas arī gadījumā, ja mainās Preces īpašnieks.
0. Pēc Līguma 6.3.punktā minēto trūkumu novēršanas, Piegādātājs sagatavo aktu par garantijas laikā konstatēto trūkumu novēršanu, ko paraksta Puses.

7. PUŠU ATBILDĪBA
7.1. Ja Piegādātājs nepiegādā Preci, neveic garantijas remontu vai neapmaina Preci Līgumā noteiktajos termiņos, t.sk. neievēro Līguma 4.1. un 6.4. punktu noteiktos termiņus, tad Pasūtītājs var piemērot Piegādātājam līgumsodu 100,00 EUR (viens simts euro, 00 centi) apmērā par katru nokavēto dienu.
7.2. Ja Piegādātājs atkārtoti (ar otro reizi) piegādā Līguma noteikumiem neatbilstošu Preci, par ko Pasūtītājs ir iesniedzis Piegādātājam Līguma 4.3.punktā norādīto pretenziju, tad Pasūtītājs var piemērot Piegādātājam līgumsodu 5% (piecu procentu) apmērā no kopējās Līguma summas. Līgumsoda samaksa neatbrīvo no Preces piegādes pienākuma, izņemot, ja Pasūtītājs izmanto Līguma 9.4.2.punktā noteiktās tiesības.
7.3. Ja Piegādātājs vai tā darbinieki (piesaistītie apakšuzņēmēji) pārkāpj Līguma noteiktās drošības un informācijas neizpaušanas prasības, tad Pasūtītājs ir tiesīgs piemērot Piegādātājam līgumsodu 10 000 EUR (desmit tūkstoši euro) apmērā bez PVN, par katru atsevišķu šādu gadījumu.
7.4. Ja Piegādātājs neiesniedz Līgumā noteikto informāciju, dokumentus, sertifikātus, atļaujas vai apliecinājumus, tad Pasūtītājs var piemērot Piegādātājam līgumsodu 500,00 EUR (pieci simti euro) apmērā bez PVN, par katru atsevišķu šādu gadījumu.
7.5. [bookmark: _Hlk224808571]Ja Piegādātājs nepilda Līguma saistības, tad Pasūtītājs var piemērot Piegādātājam līgumsodu 10% (desmit procentu) apmērā no Līguma kopējās summas. Ar Līguma saistību nepildīšanu tiek saprasts arī, ja Piegādātājs nepiegādā Preci 20 (divdesmit) kalendāro dienu laikā no Līgumā noteiktā Preces piegādes termiņa. Šajā gadījumā Pasūtītājs ir tiesīgs rīkoties atbilstoši Līguma 9.4.1.punktam.
7.6. Ja Pasūtītājs neveic samaksu Līgumā noteiktajā termiņā, tad Piegādātājs var piemērot Pasūtītājam līgumsodu 100,00 EUR (viens simts euro, 00 centi) apmērā par katru nokavēto dienu, pamatojoties uz Piegādātāja iesniegto rēķinu. 
7.7. Līgumsodu Pusēm var piemērot ne vairāk kā 10% (desmit procentus) no galvenās saistības apmēra.
7.8. Līgumsoda samaksa neatbrīvo Puses no saistību izpildes (izņemot, ja piemērots Līguma 7.5.punktā noteiktais līgumsods) un zaudējumu atlīdzības pilnā apmērā.
7.9. Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
7.10. Pasūtītājs ir tiesīgs ieturēt līgumsodu no jebkura maksājuma Piegādātājam un turpmākie norēķini notiek pēc līgumsoda samaksas, tas ir, Pasūtītājam ir tiesības ieskaita kārtībā (prasījuma dzēšana ar pretprasījumu) samazināt samaksājamo naudas summu par piegādāto Preci tādā apmērā, kāda ir Līguma 7.1. - 7.5.punktā noteiktajā kārtībā aprēķinātā līgumsoda un Līguma izpildes gaitā Pasūtītājam radīto zaudējumu summa, pretējā gadījumā tiek piemērots Līguma 7.11.punkts. Šajā gadījumā Pasūtītājs nekavējoties iesniedz Piegādātājam pretenziju ar līgumsoda un/vai zaudējumu aprēķinu un pamatojumu.
7.11. Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, izrakstītu rēķinu, 15 (piecpadsmit) kalendāro dienu laikā no līgumsoda rēķina izsūtīšanas dienas. 
7.12. Puses par Līguma saistību neizpildi, kā arī savas darbības/bezdarbības rezultātā nodarītajiem zaudējumiem, t.sk. nepatiesas informācijas sniegšanu ir atbildīgi Līgumā un normatīvajos aktos noteiktajā kārtībā, kā arī materiāli atbildīgi par katru darbību/bezdarbību, ko Pušu uzdevumā Līguma priekšmeta īstenošanai veikušas trešās personas, kā rezultātā otrai Pusei radīti tieši zaudējumi.
7.13. Vienlaicīgi ar Līguma parakstīšanu, Puses apliecina un vienojas, ka Līgumā noteiktais līgumsods ir samērīgs.
8. NEPĀRVARAMA VARA
8.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, un, ja viena Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu iestāšanās dienas. 
8.2. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
8.3. Ar nepārvaramas varas apstākļiem jāsaprot dabas stihijas - ugunsgrēks, plūdi, vētras postījumi, zemestrīces, valdības lēmumi, rīkojumi un citi ārkārtēja rakstura negadījumi, kā arī sistēmas kļūdas, e-adreses traucējumi vai citi tehniski šķēršļi, kas ietekmē e-rēķinu apmaiņu un citi, no Pusēm pilnīgi neatkarīgi radušies, ārkārtēja rakstura negadījumi, ko Pusēm nebija iespējams ne paredzēt, ne novērst. Par nepārvaramas varas apstākļiem nav jāsaprot gadījumi, kad Piegādātājs atsaucas uz paša izraudzīto sadarbības partneru vai citu komersantu saistību neizpildi pret Piegādātāju un tādēļ Līguma izpilde viņam ir apgrūtināta.
8.4. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
8.5. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no līgumu, par to rakstveidā brīdinot otru Pusi 5 (piecas) darba dienas iepriekš. 

9. STRĪDU IZSKATĪŠANA UN LĪGUMA IZBEIGŠANA
9.1. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu. Pusei atbilde uz iesniegto pretenziju jāsniedz rakstveidā nekavējoties, bet ne vēlāk kā 3 (trīs) dienu laikā no pretenzijas nosūtīšanas dienas.
9.2. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
9.3. Puses var izbeigt Līgumu pirms Līguma darbības termiņa beigām par to savstarpēji rakstveidā vienojoties, nepretendējot uz neiegūto peļņu.
9.4. Pasūtītājam ir tiesības vienpusēji lauzt Līgumu bez Piegādātāja piekrišanas, iepriekš rakstveidā informējot par to Piegādātāju, ja:
9.4.1. Piegādātājs nepiegādā Preci 20 (divdesmit) kalendāro dienu laikā pēc Līgumā noteiktā Preces piegādes termiņa;
9.4.2. Piegādātājs atkārtoti piegādā Līguma noteikumiem neatbilstošu Preci, par ko Pasūtītājs  ir iesniedzis Piegādātājam 4.3.punktā norādīto pretenziju;
9.4.3. Publisko iepirkumu likumā noteiktajos gadījumos;
9.4.4. attiecībā uz Piegādātāju, Konkurences padome pieņēmusi lēmumu par iespējamo konkurences tiesību pārkāpumu neskatoties, ka lēmums nav stājies spēkā un ir pārsūdzēts tiesā;
9.4.5. Līgumu nevar vai nevarēs izpildīt tādēļ, ka Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai NATO dalībvalsts noteiktās sankcijas;
9.4.6. [bookmark: _Hlk227662450]Piegādātājs piegādā Preci (t.sk., tās sastāvdaļas), kuras izcelsmes vai ražošanas valsts ir Krievijas Federācija vai Baltkrievijas Republika, vai, kam noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai NATO dalībvalsts sankcijas, vai, ja Piegādātāja personāls pēc 2022. gada 24. februāra turpina apmeklēt  Krievijas Federāciju vai Baltkrievijas Republiku;
9.4.7. no drošība iestādes saņemta tāda veida informācija, ka Piegādātāja īstenotā komercdarbība vai tā darbinieku veiktās darbības kaitē vai var kaitēt valsts drošības interesēm (t.sk., rada reputācijas un/ vai drošības riskus aizsardzības resoram).
9.5. Līguma 9.4.punktā noteiktajos gadījumos Līgums uzskatāms par izbeigtu nekavējoties no paziņojuma par Līguma laušanu (izbeigšanu) parakstīšanas dienas.
9.6. Pasūtītājam citos gadījumos ir tiesības vienpusēji uzteikt Līgumu bez Izpildītāja piekrišanas 30 (trīsdesmit) dienas iepriekš rakstveidā brīdinot Piegādātāju un samaksājot par faktiski un Līguma noteikumiem atbilstošo, piegādāto un pieņemto Preci, Piegādātājam nepretendējot uz neiegūto peļņu un zaudējumu atlīdzību.
9.7. Izbeidzot Līgumu saskaņā ar Līguma 9.4.punktu, Piegādātājs maksā Līgumā noteikto līgumsodu (ja piemērots un aprēķināts) un atlīdzina visus šajā sakarā radušos zaudējumus (ja pieprasīti un aprēķināti).

10. PUŠU PĀRSTĀVJI
10.1. Pasūtītāja pārstāvis ar Līgumu saistītu jautājumu risināšanā: ___________________________
10.2. Piegādātāja pārstāvis ar Līgumu saistītu jautājumu risināšanā: __________________________
10.3. Pušu atbildīgie pārstāvji ir atbildīgi par Līguma saistību izpildes kontroli, nodrošina Pušu komunikāciju, dokumentu sagatavošanu Līguma saistību izpildes jautājumos. 
10.4. Puses vienojas, ka katrai Pusei ir tiesības jebkurā laikā mainīt savu Līgumā norādīto pārstāvi. Pārstāvja maiņas gadījumā nekavējoties rakstiski jāinformē otra Puse par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam vai līdz Līguma saistību izpildei.

11. CITI NOTEIKUMI
11.1. Līgums stājas spēkā ar tā abpusēju parakstīšanas brīdi un ir spēkā līdz Līdzēju pienācīgai saistību izpildei. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks. 
11.2. Līguma 11.1.punktā minētais Līguma darbības termiņš neierobežo Preces garantijas termiņu un Līgumā norādīto Preces garantijas saistību izpildi. Līguma darbības termiņa beigas vai tā izbeigšana neatbrīvo Puses no Līguma darbības laikā neizpildīto saistību izpildes (t.sk., pienākumiem, kas radušies līdz Līguma izbeigšanai), ciktāl Līgumā nav noteikts citādāk.
11.3. Visi Līguma grozījumi un papildinājumi tiek noformēti Pusēm rakstiski vienojoties. Minētie grozījumi un papildinājumi tiek pievienoti Līgumam kā pielikumi un kļūst par Līguma neatņemamu sastāvdaļu.
11.4. Puses rakstveidā paziņo viena otrai par nosaukuma, juridiskā statusa, juridiskās vai biroja adreses, bankas rekvizītu maiņu, to reorganizāciju vai likvidāciju, Līgumā norādīto pārstāvju maiņu, kā arī citu rekvizītu izmaiņām - 5 (piecu) darba dienu laikā. Pēc paziņojuma saņemšanas (kancelejas atzīme) tas kļūst par Līguma neatņemamu sastāvdaļu.
11.5. Puses garantē, ka tām ir attiecīgās pilnvaras, lai slēgtu Līgumu un uzņemtos tajā noteiktās saistības un pienākumus.
11.6. Ja kāds no Līguma noteikumiem zaudē juridisko spēku, tas nerada pārējo noteikumu spēkā neesamību. Šādi spēkā neesoši noteikumi jāaizstāj ar citiem Līguma mērķiem un saturam atbilstošiem noteikumiem.
11.7. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
11.8. Paziņojumi vai cita veida korespondence, kas attiecas uz Līgumu, ir jānosūta ierakstītā vēstulē uz Līgumā norādītajām Pušu juridiskajām adresēm, vai elektroniska dokumenta veidā, kas parakstīts ar drošu elektronisko parakstu, vai uz Līgumā norādītajām Pušu e-pasta adresēm (Līguma 12. nodaļā norādītajām), ja vien Līgumā nav paredzēts savādāk (Līgumā atrunātie e-pasta sūtījumi), vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā, savukārt elektroniski dokumenti, kas parakstīti ar drošu elektronisko parakstu, uzskatāmi par saņemtiem 2 (divu) darba dienu laikā pēc to nosūtīšanas.
11.9. Līgums un tā pielikumi sagatavoti latviešu valodā, parakstīti ar drošu elektronisko parakstu, kas satur laika zīmogu. Pusēm ir pieejams Pušu parakstīts Līgums elektroniskā dokumenta formā.
11.10. Līgums sagatavots uz ___ (____________) lapām:
11.10.1. ___ (______) lapas - Līguma teksts,
11.10.2. ___ (_______) lapas - 1.pielikums „Tehniskā specifikācija/ tehniskais piedāvājums”,
11.10.3. __ (_____) lapas - 2.pielikums „Finanšu piedāvājums”,
11.10.4. 1 (viena) lapa - 3.pielikums „NSN kodēšanas veidlapa”.

12. PUŠU REKVIZĪTI
	Pasūtītājs:
	Piegādātājs:

LĪGUMS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




1.pielikums
Līgumam Nr. P-____/1.RNC/2026/025

TEHNISKĀ SPECIFIKĀCIJA/ TEHNISKAIS PIEDĀVĀJUMS






2.pielikums
Līgumam Nr. P-____/1.RNC/2026/025
FINANŠU PIEDĀVĀJUMS







	
	
	

	
	
	


3.pielikums
Līgumam Nr. P-___/1.RNC/2026/025


NSN KODĒŠANAS VEIDLAPA
(aizpilda par katru preces veidu atsevišķi)
	Līgums „Iinstrumentu iegāde mobilai darbnīcai”

	
	

	Prasības
	Aizpilda piegādātājs

	Piegādes datums
	 

	Līguma Nr. un datums
	__.___.2026. Līgums Nr. P-047/1.RNC/2026/025

	Pavadzīmes un rēķina/ Nr. un datums
	

	Materiāltehniskā līdzekļa nosaukums latviešu valodā
	

	Materiāltehniskā līdzekļa nosaukums angļu val.
	 

	Materiāltehniskā līdzekļa ražotājvalsts
	Norāda valsti, kurā Prece ražota - marķējums uz MTL vai norāde pavaddokumentos

	
	 

	Ražotājuzņēmuma nosaukums
	Norāda ražotāju - marķējums uz Preces vai norāde pavaddokumentos

	
	 

	Ražotāja piešķirtais numurs Precei
	Rūpnieciskais marķējums uz MTL - var būt burtu un ciparu kombinācija

	
	 

	Cena EUR bez PVN
	

	Piegādātājs, kontaktinformācija
	

	Fotoattēls 





	 

	NSN kods
	 



Informācija sūtāma Līguma 10.1.punktā norādītajam Pasūtītāja pārstāvim uz e-pastu.

